Bilješke za izradu izvještaja o izvedenome pokusu

1	PROBLEM

Napišite što je cilj pokusa.
2	ISTRAŽIVANJE

Pronađite izvore informacija koje bi Vam mogle pomoći da riješite problem. Ovdje možete navesti podatke iz drugih pokusa, ali morate navesti koliko vjerujete u njihovu istinitost. Definirajte ključne varijable.

Ne zaboravite! Kada koristite podatke iz drugih izvora, uvijek navedite izvor.

3	KONTROLA VARIJABLI

Odaberite jednu varijablu koju ćete promijeniti (neovisna varijabla) i jednu varijablu koju ćete mjeriti ili promatrati (ovisna varijabla).

Opišite način na koji ćete kontrolirati ostale varijable kako bi pokus uspio.

4	PREDVIĐANJE

Pokušajte predvidjeti rezultate pokusa. Ponudite znanstvene dokaze Vaših predviđanja.

5	OPREMA

Navedite opremu koju namjeravate uporabiti u pokusu i za kakva mjerenja služi. Navedite koje ćete mjerne jedinice primijeniti kod varijable koju namjeravate promijeniti.

Objasnite način na koji ćete paziti da su rezultati što točniji.

6	SIGURNOST

Opišite mjere opreza koje ćete poduzeti. Pozovite se na bilo kakve podatke.

7	METODE

Opišite metode kojima ćete izvesti pokus.

8

ZABILJEŽITE REZULTATE

Na jasan način bilježite rezultate u tablicu. Navedite sve mjerne jedinice. Ako se očitanja ponavljaju, zabilježite sve vrijednosti i izračune (na pr. prosjeci).

9	PREDSTAVITE REZULTATE U KOORDINATNOME SUSTAVU

Na što jasniji način prikažite rezultate istraživanja u koordinatnome sustavu. Neovisna varijabla bi trebala biti na x-osi, a ovisna na y-osi. Na mjestima gdje je moguće, povucite crtu. Ako postoje, definirajte točke koje ne slijede uzorak ostatka rezultata.

10	PROVJERITE REZULTATE

Ako postoje rezultati koji ne slijede uzorak ostatka rezultata, možete ih provjeriti tako da ponovite te dijelove pokusa.
11	ZAKLJUČAK

Opišite što zaključujete iz rezultata. Opišite uzorke pomoću znanstvenoga mišljenja. Opišite odnose između varijabli. Navedite sve dodatne podatke i njihove izvore.

12	PROCJENA

Definirajte rezultate koji se ne uklapaju u uzorak, ako takvi postoje. Predložite načine na koje bi pokus mogao biti uspješniji, a rezultati točniji. Objasnite jesu li rezultati dovoljno točni za izvođenje zaključka i trebate li izvesti dodatna očitanja kako biste potvrdili rezultate.

Navedite razloge i načine prikupljanja dodatnih dokaza.

I ne zaboravite…

NAČIN IZRAŽAVANJA

Predstavljanje podataka i rezultata bi trebalo sadržavati znanstvenu terminologiju. Uporabite pravilne simbole.

Predstavite rezultate na različite načine.

Pokažite da ste u svoj rad uključili i razne dodatne izvore podataka.

Izvještaj_o_pokusu

2007-06-20